సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కెప్టెన్ రహానె.. సచిన్ నుంచి ఫోన్
గాయం కారణంగా ఒకవైపు విరాట్ కోహ్లి చివరి టెస్టుకి దూరమవడంతో డ్రెస్సింగ్ రూములో ఉత్సాహ వాతావరణం కొరవడింది. అతను జట్టులో
TNN | Updated:
Apr 4, 2017, 03:00PM IST
ఆస్ట్రేలియాతో ఇటీవల ధర్మశాలలో ముగిసిన చివరి టెస్టుకి గాయం కారణంగా విరాట్ కోహ్లి దూరమవడంతో అజింక్య రహానె కెప్టెన్&zwnj;గా భారత్ జట్టును నడిపించిన విషయం తెలిసిందే. అంతకముందు రాంచీ టెస్టులో కూడా కొన్ని సెషన్లలో రహానె కెప్టెన్&zwnj;గా వ్యవహరించినా.. పూర్తిస్థాయిలో ఓ టెస్టుకి నేతృత్వం వహించడం అదే తొలిసారి. ఈ టెస్టులో భారత్ ఘన విజయం సాధించి నాలుగు టెస్టుల సిరీస్&zwnj;ని 2-1తో చేజిక్కించుకోగలిగింది. అయితే కెప్టెన్&zwnj;గా బాధ్యతలు స్వీకరించే ముందు రహానె కాస్త ఒత్తిడికి లోనయ్యాడట. ఆ సమయంలో భారత క్రికెట్ దిగ్గజం సచిన్ తెందుల్కర్ ఫోన్ చేసి తనకి విలువైన సూచనలు చేసినట్లు రహానె స్వయంగా వెల్లడించాడు.
&lsquo;టీమిండియా కెప్టెన్సీ బాధ్యతలు స్వీకరించడం గర్వించదగిన విషయం. కానీ.. గాయం కారణంగా ఒకవైపు విరాట్ కోహ్లి చివరి టెస్టుకి దూరమవడంతో డ్రెస్సింగ్ రూములో ఉత్సాహ వాతావరణం కొరవడింది. అతను జట్టులో నిరంతరం ఉత్తేజాన్ని నింపగలడు. జట్టులో నాకంటే సీనియర్లు ఉన్నారు. మైదానంలో వారిని సమన్వయం చేసుకుంటూ నేను జట్టును ముందుకు నడిపించాల్సి ఉంటుంది. అందుకే మ్యాచ్&zwnj;కి ముందే నేను నా శైలిలోనే కెప్టెన్సీ చేయాలని నిర్ణయించుకున్నాను. ఆ సమయంలోనే సచిన్ తెందుల్కర్ నుంచి కాల్ వచ్చింది. అతను కూడా నా శైలిని మార్చుకోవద్దంటూ సూచించారు&rsquo; అని రహానె వివరించాడు. ధర్మశాల టెస్టు అనంతరం ఆస్ట్రేలియా కెప్టెన్ స్టీవ్&zwnj;స్మిత్ తనతో కలిసి బీర్ తాగాల్సిందిగా రహానెని కోరగా.. సున్నితంగా మన కెప్టెన్ తిరస్కరించిన విషయం తెలిసిందే. తాజా ఐపీఎల్&zwnj;లో రైజింగ్ పుణె సూపర్ జైయింట్స్ జట్టుకు ఈ ఇద్దరు క్రికెటర్లు ప్రాతినిథ్యం వహిస్తున్నారు.